KOMENTE DHE REKOMANDIME
MBI RAPORTIN E MONITORIMIT PËR 4 MUJORIN I 2026  PËR INSPEKTORIATIN E LARTË TË DEKLARIMIT DHE KONTROLLIT TË PASURIVE DHE KONFLIKTIT TË INTERESAVE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë Vitit 2026, Inspektoriati i Larte i Deklarimit dhe Kontrollit të Pasurive dhe Konfliktit të Interesave ka ushtruar veprimtarinë e tij në zbatim të detyrimeve që rrjedhin nga zbatimi i ligjit nr. 9049, datë.10.04.2003 “Për deklarimin dhe Kontrollin e Pasurive, të detyrimeve financiare të të zgjedhurve dhe të disa nëpunësve publikë” për realizimin e qëllimit të politikës së programit: “Garantimi dhe rritja e rolit të ILDKPI, në funksion të kontrollit të pasurive të deklaruara dhe parandalimit të konfliktit ndërmjet interesave publike dhe atyre private të zyrtarëve në ushtrimin e funksioneve të veta, si dhe në parandalimin dhe goditjen e korrupsionit në sektorin publik dhe privat”. 
Realizimi i këtij qëllimi duke pasur si synim kryesor arritjen e objektivit kryesor: “Drejtimi dhe përmirësimi i politikave dhe mekanizmave për kontrollin e vërtetësisë dhe saktësisë së pasurive, të parandalimit dhe shmangies së konfliktit të interesave, për verifikimin dhe hetimin administrativ ligjor më të kualifikuar të zyrtarëve, si instrumenta të rëndësishëm për luftën kundër korrupsionit “, është bërë duke realizuar produktet kryesore të punës së këtij institucioni që janë:
· “Deklarata pasurie të kontrolluara”. Ky produkt gjatë 4 Mujorit të I 2026 është realizuar në fakt për 1055 deklarata nga 3600 deklarata të planifikuara si plan vjetor, pra është realizuar në masën 29% të planit vjetor. Ndërkohë që shpenzimet vjetore të planifikuara për realizimin e këtij produkti janë realizuar në masën 29%.
· Gjate vitit 2026 janë parashikuar për tu realizuar edhe projektet e investimeve si më poshtë:

· “Shtesë kati dhe rikonstruksion i godinës se ILDKPI-së” me një kosto prej 50.2 milion lekë.

· “Mbikqyrje e punimeve per objektin shtese kati dhe rikonstruksion godine te ILDKPI”me një kosto prej 2.1 milion lekësh.

· “Kolaudim punimesh për objektin Shtesë kati dhe rikonstruksion i godinës se ILDKPI-së”, me një kosto prej 600 mijë lekësh.
Gjatë 4 mujorit të parë 2026 nuk ka pasur realizim të projekteve të mësipërme.

Menaxhimi efektiv i fondeve buxhetore te akorduara per ILDKPI, ne funksion te nje vendimarrje transparente në kontrollin e deklarimit të pasurive, legjitimitetin e burimeve të krijimit, detyrimeve financiare për të zgjedhurit, nëpunësit publikë, për familjarët dhe personat e lidhur me ta, nëpërmjet parandalimit të konfliktit të interesave të zyrtarit, në ushtrimin e funksioneve publike, si dhe arritja e standarteve më të mira, do të vazhdojë të jetë një faktor i rëndësishëm në realizimin e punës, në drejtim të shpenzimeve të miratuara vjetore për përmbushjen e qëllimit dhe objektivave institucionale.
II. Karakteristika kryesore të performancës së shpenzimeve
Në fund të 4 mujorit të I 2026, situata në lidhje me realizimin e shpenzimeve të buxhetit, krahasuar me planin vjetor, paraqitet si më poshte:

Planifikimi, Menaxhimi dhe Administrimi

290,023 100 317,880 100 318,080 100 200 77,674 100 240,406 24% 24%

Shpenzime nga te Ardhurat Jashte limitit

Totali Shpenzimeve 

290,023 77,674

Shpenzimet sipas klasifikimit ekonomik

Paga

159,764 55% 179,150 56% 179,150 56% 0 52,975 68% 126,175 30% 30%

Sigurime Shoqërore

21,141 7% 19,150 6% 19,150 6% 0 7,424 10% 11,726 39% 39%

Mallra dhe Shërbime të Tjera

63,451 22% 66,340 21% 66,300 21% -40 17,187 22% 49,113 26% 26%

Trans per Buxh. Fam. & Individ

270 0% 240 0% 480 0% 240 88 0% 392 37% 18%

Pra siç shikohet nga të dhënat e tabelës së mësipërme plani i shpenzimeve të buxhetit me financim të brendshem në total për këtë institucion për vitin 2025, është realizuar në masën 24% të planit vjetor. Ndërsa shpenzimet korrente janë realizuar në masën 29% të planit fillestar dhe të planit përfundimtar. Shpenzimet për investime nuk janë realizuar. 
Realizimi i shpenzimeve sipas zerave paraqitet si më poshtë:
· Shpenzimet për paga janë realizuar në masën 30% të planit fillestar vjetor dhe të planit përfundimtar. Evidentojmë se plani i buxhetit është akorduar për numrin e planifikuar të punonjësve prej 73 punonjesish, në një kohë që realizimi i fondeve lidhet me numrin faktik të tyre prej 69 punonjësish.
· Shpenzimet per  Sigurime shoqerore janë realizuar në masën 39% të planit fillestar të planit përfundimtar. 

· Shpenzimet per Mallra e Sherbime”, ku përfshihen shpenzimet për shërbimin e sigurisë, drita, ujë, telefon, kancelari, etj., shpenzime për udhëtim e dieta brenda vendit, shërbim interneti, mirembajtje te rrjetit dhe sistemit te IT, janë realizuar në masën 26% të planit vjetor.
· Shpenzimet kapitale nuk janë realizuar.
III. Informacion mbi volumin dhe madhësinë e ndryshimit të buxhetit
Për ILDKPKI gjatë 4 Mujorit të I 2026, ndryshimet e planit lidhen me ndryshimet si më poshtë:

· Akordimin e fondit per Fondin e Veçantë për 200 mijë lekë.
· Rialokim fondesh midis artikujve per 40 mije lekë.

IV.       Komente dhe rekomandime

· Vlerësojmë respektimin nga ana e institucionit të afatit të paraqitjes së këtij raporti, të përcaktuar në udhëzimin nr. 14, datë 30.05.2023.
· Gjithashtu veme në dukje se paraqitja e informacionit si edhe të dhënat e raportuara në raportin e monitorimit janë sipas formateve të përcaktuara në paragrafin 49, të Udhëzimit nr. 14, datë 30.05.2023.
V. Publikimi. 
Raporti i Monitorimit për  4 mujorin e I 2026, është publikuar në faqen zyrtare të ILDKPKI.
Linku: https://www.ildkpki.al/buxheti-i-inspektoratit-te-larte-2/
